
Nr. 15797/03.03.2023
REFERAT DE APROBARE 
la proiectul de hotărâre privind aprobarea depunerii și implementării proiectului "Dotarea cu mobilier, materiale didactice și echipamente digitale a unităților de învățământ preuniversitar și a unităților conexe", în cadrul Planului Național de Redresare și Reziliență, apelul de proiecte PNRR/2022, Componenta C15: Educație, în vederea solicitării finanțării nerambursabile
I. Prin adresa cu nr. 2921 din 14.02.2023 a Consiliului judeţean Ilfov, înregistrată la Primăria comunei Cornetu, judeţul Ilfov cu nr. 15337/14.02.2023, consiliul ne solicită să comunicăm dacă UAT Cornetu, judeţul Ilfov a depus proiecte sau are documentaţie în pregătire în scopul depunerii - în vederea solicitării finanțării nerambursabile - ca urmare a deschiderii apelului pentru finanţarea proiectelor ″Dotarea cu laboratoare inteligente a unităţilor de învăţământ secundar superior, a palatelor şi a cluburilor copiilor″, deschis până la dat de 01.03.2023 şi "Dotarea cu mobilier, materiale didactice și echipamente digitale a unităților de învățământ preuniversitar și a unităților conexe", deschis până la data de 19.03.2023; acestea sunt în cadrul Planului Național de Redresare și Reziliență, apelul de proiecte PNRR/2022, Componenta C15: Educație. 
I.1. Până la această dată, UAT Cornetu, judeţul Ilfov nu a depus proiectul, conform celor prezentate anterior.

II. Solicitând Şcolii gimnaziale nr. 1 din comuna Cornetu, judeţul Ilfov să ne transmită Analiza de nevoi privind dotarea cu mobilier, materiale didactice și echipamente (în scopul aplicării la acest proiect), instituţia de învăţământ ne-a transmis acest document, avizat de către Inspectoratul Școlar Județean Ilfov.
III. Analizând prevederile Ordinul ministrului educației nr. 6423/2022 - Ghidul Solicitantului pentru lansarea apelului de proiecte finanțat prin Planul Național pentru Redresare și Reziliență al României, Dotarea cu mobilier, materiale didactice și echipamente digitale a unităților de învățământ preuniversitar și a unităților conexe
, a cărui anexă a fost modificată, la data de 14.02.2023, prin Ordinul ministrului educaţiei nr. 3674, 
III.1. Contextul în care a fost lansat apelul de proiecte, susţinut de argumente precum 

″(…) există o nevoie acută de investiții, care să se concentreze atât spre extinderea spațiilor, astfel încât să poată fi asigurată cuprinderea tuturor copiilor de vârstă școlară, cât și pe creșterea calității actului educațional, prin asigurarea spațiilor și dotărilor necesare, inclusiv a laboratoarelor de specialitate. Starea, locația și tipul infrastructurii educaționale au impact nu numai asupra accesului la educație, ci și asupra calității acesteia, asupra moralului și sănătății mentale a copiilor și cadrelor didactice precum și asupra capacității școlii de a utiliza metode pedagogice moderne. 

În concluzie, se poate considera că infrastructura educațională din România necesită îmbunătățiri masive pentru a îndeplini exigențele organizării unui proces educațional modern și incluziv. Problemele de calitate a infrastructurii afectează, în mod deosebit, unitățile de învățământ din mediul rural, dar și pe cele aglomerate din mediul urban.″

III.2. Scopul apelului, respectiv ″(…) Prin liniile de finanțare aferente investițiilor I9, I11, I13 și I14, toate tipurile de unități administrativ-teritoriale (comune, orașe, municipii, sectoare ale Municipiului București și județe), (…) pot obține granturi pentru achiziția de mobilier pentru sălile de clasă, spațiile destinate activităților școlare, extrașcolare și sportive, pentru laboratoare și cabinete, inclusiv cele de asistență psihopedagogică din rețeaua școlară județeană precum și din municipiul București, inclusiv cabinetele de asistență psihopedagogică (…)″, 

Consider că este necesară participarea Comunei Cornetu, judeţul Ilfov în cadrul programului„ ″Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, din Planul Național de Redresare și Reziliență, apelul de proiecte PNRR/2022, Componenta C15: Educație, în vederea solicitării finanţării nerambursabile. 

IV. Selecția unităților în vederea dotării prin acest apel se realizează pe baza unei aplicații care trebuie să conțină o analiză de nevoi realizată la nivelul unității de învățământ și a celor conexe și avizată la nivel județean, respectiv la nivelul municipiului București de către ISJ/ISMB; aceste cerinţe sunt îndeplinite. 

Ţinând cont de cele anterior prezentate, prezint spre dezbatere şi aprobare proiectul de hotărâre privind aprobarea depunerii și implementării proiectului "Dotarea cu mobilier, materiale didactice și echipamente digitale a unităților de învățământ preuniversitar și a unităților conexe", în cadrul Planului Național de Redresare și Reziliență, apelul de proiecte PNRR/2022, Componenta C15: Educație, în vederea solicitării finanțării nerambursabile.

